**Anbefalt gjennomføring og vurderingskriterier ved**

**svenneprøven i Kjole og Draktsyerfaget**

1. **Hvor lang tid i forkant bør svenneprøveoppgaven deles ut og hva bør lærlingene forberede seg på før arbeide starter.**

Oppgaven (tema, rammer og plaggtype) bør deles ut 2 til 3 dager i forkant slik at kandidatene får tid til kreativ prosess og innkjøp av nødvendige materialer.

Kandidatene kan forberede før prøven starter:

* Arbeidsplan /fremdrifteplan
* Skisser
* Inspirasjonscollage
* Utfylt målskjema og tilpasset grunnform

Flere fra nemnda bør være tilstede ved utdeling av oppgaven slik at minst to nemndmedlemmer er enige om opplysninger om oppgaven hvis kandidatene har spørsmål. Alle kandidater må være tilstede ved utdelingen-

Fremdriftsplan og utkast til arbeidstegning leveres nemnda første prøvedag. Arbeidstegning og stoff bør godkjennes av nemnda slik at det kandidaten planlegger å sy samsvarer med tema i oppgaven.

**Det er viktig med en trygg atmosfære og god kommunikasjon mellom nemnd og kandidater.**

1. **Momenter som bør være krav til svenneprøveantrekket.**
* Ikke elastisk stoff (jersey)
* En ermtype (helst isydd)
* En lommetype (avhengig av plaggtype)
* Antrekket kan ha delelinjer.
* Halsavslutning eller krave
* Valgfri type lukning
* Håndsøm
* Helt eller delvis fóring

**PLAGGET SKAL SYES TIL KUNDE**.

1. **Oppgaveteksten skal være fleksibel og gi lærlinger fra ulike bedrifter mulighet til å vise hva de kan med utgangspunkt i læreplanmålene for Vg 3 kjole- og drakt.**
* Tydelig tema – designet skal følge temaet.
* Plaggtyper bør varieres i oppgavene slik at kandidatene ikke kan «øve» på spesielle plaggtyper
* Flest mulig mål fra læreplanen bør være med
1. **Hvilke krav bør stilles til en oppgave som får meget godt bestått?**
* Meget god passform, balanse og ledighet
* Prosess fra idé til ferdig produkt som viser faglig forståelse
* Samsvar mellom arbeidstegning, mønster og plagg
* Alle oppgavekriteriene må være tilstede.
* Høy vanskelighetsgrad
* Meget god sømteknisk utførelse
* Renhet
* Meget bra under- og avpress.
* Oversiktlig dokumentasjon
* Høy måloppnåelse i 90 % av de målene oppgaven inneholder

**Og hva bør være kriteriene for ikke bestått ?**

* Uferdig plagg
* Dårlig passform og balanse
* For lite ledighet i plaggene
* Minstekravene i oppgaven er ikke oppfylt
* Liten vanskelighetsgrad
* Mangelfulle sømtekniske løsninger
* Dårlig samsvar mellom tema og ferdig produkt
* Dårlig samsvar mellom arbeidstegning, mønster og ferdig antrekk
* Manglende dokumentasjon

**Punktene må sees i sammenheng**